Onsdag eftermiddag blev der holdt møde, hvor Danske Minkavlere mødtes med embedsmænd fra Statens Serum Institut, Fødevareministeriet og Sundhedsministeriet. Her blev både regler og formål med minkproduktion i Danmark diskuteret. Ifølge LandbrugsAvisens oplysninger fremførte myndighederne en række krav, som blandt andet omfatter: 60 ugentlige svælgprøver fra minkbesætningerne. De skal foretages på døde dyr af folk fra Fødevarestyrelsen. Daglige kviktest af medarbejdere. To ugentlige PCR-test. Minkansatte skal bære FFP3-masker, der maximalt må bruges 3 timer ad gangen. Kravene, mener Danske Minkavlere, de facto vil umuliggøre minkproduktion i Danmark. - Det overordnede formål med mødet var, at vi skulle nikke til de helt urimelig krav og tages som gidsler for regeringens politik. Det vil vi naturligvis ikke. Regeringen må beslutte, hvad den vil, og så kan vi på den baggrund gøre vores stilling op. Vi vil ikke være nikkedukker i et spil, der handler som at redde regeringens ære, siger Tage Pedersen, formand for Danske Minkavlere til LandburgsAvisen. Kun 15 minkavlere har søgt om at bruge dvaleordningen, så de kan genstarte deres egen minkavl, når forbuddet udløber i slutningen af året. En af dem kan du læse om i artiklen herover. Regeringen deltog ikke selv i mødet, hvor Danske Minkavlere udvandrede.

Referat:
De dansk minkavlere - eller dem der var det - er meget utilfredse med myndighedernes krav til fremtidig produktion af mink i Danmark. De mener, det bliver umuligt.